b'\n_START_ARTICLE_\nFrustracije in konflikti\n_START_SECTION_\nFrustracija\n_START_PARAGRAPH_\nVsaka \xc5\xbeelja ne more biti takoj zadovoljena ali pa je \xc5\xbeelja celo nedosegljiva. \xc4\x8clovek v svoji \xc5\xbeivljenjski dobi naleti na mnogo tak\xc5\xa1nih ovir. Najbolj\xc5\xa1i primeri so \xc5\xa1portniki, ki se za rezultate zelo trudijo in so se pripravljeni odre\xc4\x8di mnogim dejavnostim, ki jih imajo drugi vrstniki. Kljub vsem naporom in odrekanjem pa ni nujno, da bodo vedno zadovoljni s svojimi rezultati. Takrat ko \xc5\xa1portnik ne zadovolji svojih pri\xc4\x8dakovanj, pride do frustracije. Torej frustracija se pojavi takrat ko pride v motivacijskemu delu do ovire in za\xc4\x8dasno ali dokon\xc4\x8dno prepre\xc4\x8di doseg cilja. Izvori frustracije so lahko razli\xc4\x8dni. Kot smo \xc5\xbee omenili se frustracija pojavi kot ovira v motivacijskem delu. Izvor frustracije se lahko pojavi pri zadovoljevanju potreb, odlaganju potreb in pri konfliktu potreb.\n_START_SECTION_\nDelitev frustracij\n_START_PARAGRAPH_\nFrustracije delimo na zunanje in notranje. Zunanja ovira je ovira, ki nam jo zadajo zunanji vplivi. Primer zunanje frustracije so zapornice, ki nam prepre\xc4\x8dijo pravo\xc4\x8dasen prihod na dolo\xc4\x8deno mesto, ko smo pozni. Notranje ovire so nasprotne zunanjim. Notranje ovire so ovire, ki nam jih povzro\xc4\x8da na\xc5\xa1e telo. Na primer trema pred govorom. Vendar ni nujno, da je ta frustracija ovira. \xc4\x8ce je frustracija majhna je lahko koristna. \xc4\x8ce pa je ta prevelika pa se na odru lahko pojavi blokada in med govorom\xc2\xa0\xc2\xbbzamrznemo\xc2\xab.'